Termins como luitadors contra o crimen enmascaraus, aventurers disfrazaus u vichilants enmascaraus a vegadas s'utilizan pa referir-se a personaches que pueden no estar referius explicitament como que superherois pero, manimenos, comparten trazas semellants. Beluns superherois fan servir os suyos poders pa aduyar a combatir o crimen diario entre que tamién combaten as menazas contra a humanidat d'os supervillanos, que son os suyos contrapartis criminals. A ormino, a lo menos un d'istos supervillanos será o archienemigo d'o superheroi. Qualques supervillanos populars se convierten en personaches recurrents por dreito propio; y os superherois y superheroínas  como Batman, Superman, Wonder Woman, Spider-Man, Capitán America y Iron Man tienen una galería de picardiosos de muitos d'ixos villanos.